Nordjyllands Beredskab blev klokken 03.22 natten til tirsdag kaldt ud til en brand i en gammel staldbygning på Bjørnbækvej nær Hjallerup. Bygningen, der er lavet om fra svinestald til værksted, var overtændt da brandvæsen og politi kom til stedet og tidligt tirsdag morgen var efterslukningen af branden stadig i gang. Vagtchef ved Nordjyllands Politi Heine Hansen fortæller, at ilden formentlig er opstået i et fyringsanlæg i bygningen. Der var på intet tidspunkt fare for at hverken mennesker eller dyr ville komme til skade.

Referat:
Natten til tirsdag udbrød der brand i en gammel staldbygning på Bjørnbækvej nær Hjallerup.